
Бүген Татарстан Республикасы Президенты Рөстәм Миңнеханов Пермьгә эш сәфәре кысаларында «Morion Digital» югары технологияләр өлкәсендәге технопаркта булды. ТР Президентын Пермь крае губернаторы Дмитрий Махонин озата йөрде.

2019 елда ачылган "Morion Digital" - Россиянең иң эре шәхси технопаркларының берсе. Төп юнәлешләр: телекоммуникацияләр, болытлы сервислар, әйберләр Интернеты, «акыллы йорт», сәнәгатьне цифрлаштыру, робототехника, ясалма интеллект һәм башкалар. Технопаркның резидентлары - 30 дан артык компания, шул исәптән стартаплар да, ИТ өлкәсендәге корпорацияләр дә. Еш кына компанияләр эшчәнлеге бер-берсен тулыландыра, шуның белән нәтиҗәле җитештерү чылбырлары корыла.

Ике ел эчендә "Morion Digital "Сколково" фондының төбәк операторы статусын ала һәм Россиянең ТОП-5 технопаркына керә алды. Технопарк үсешенә 2 млрд. сум тирәсе акча кертелгән. Компанияләрнең гомуми табышы 49 млрд. сум тәшкил итә. Барлыгы 6 меңнән артык эш урыны булдырылган.

Татарстан Республикасы Президентына резидентлар эшчәнлеге турында сөйләделәр, төп технологик алымнарны тәкъдир иттеләр. Технопарк территориясендә инновацияләр үсешенең локомотивларының берсе - «ЭР-Телеком». «ЭР-Телеком Холдинг» АҖ президенты Андрей Кузяев компаниянең төп эш юнәлешләре, шул исәптән телекоммуникацион системаларны, дата-үзәкләрне үстерү, сәнәгатьне автоматлаштыру һ. б. турында сөйләде.

«ЭР-Телеком» Татарстан территориясендә актив эш алып бара. «ЭР-Телеком Холдинг» АҖнең Татарстан Республикасындагы төбәкара филиалы директоры Рамил Гарифуллин хәбәр иткәнчә, бүген республикада компаниянең 530дан артык хезмәткәре эшли. Бу елларда инвестицияләр күләме 5 млрд. сум тәшкил итә. Төп шәһәрләр - Казан, Яр Чаллы, Түбән Кама. Компания Татарстан базарының интернет һәм кабель телевидениесе буенча 1/3 өлешен били. Быел компаниянең 5 елга үсеш стратегиясе кабул ителде. 2025 елга кадәр Татарстанга 4,5 млрд. сум инвестицияләү планлаштырыла.

Рөстәм Миңнеханов «ЭР-Телеком» компаниясенең зур потенциалын билгеләп үтте, киләчәк хезмәттәшлек өчен перспектив юнәлешләр билгеләде. Аерым алганда, Татарстан Республикасы Президенты стационарларны модернизацияләү, парклар һәм скверларны үстерү, ишегалларын төзекләндерү программаларын гамәлгә ашырганда компаниянең цифрлы чишелешләрен кулланырга тәкъдим итте. «ЭР-Телеком» республикада җитди тәкъдим ителгән. Минемчә, безгә проектларны синхронизацияләү мөһим», - дип ассызыклады ТР Президенты.

Шулай ук Рөстәм Миңнехановка «Morion Digital» резидентларының «акыллы» йорт өлкәсендәге проектларын, карарлар кабул итү өчен регионның цифрлы моделен булдыру, нефть чыгару өчен цифрлы сервисны тәкъдир иттеләр.

Аннары Президент автоном сервис роботлары җитештерү буенча махсуслашкан «Промобот» компаниясенең җитештерү мәйданчыгында булды. Производствода мехатроника, электроника, шәхесләрне тану, автоном навигация, нейросетьләр, ясалма интеллект һәм робототехника өлкәләре бар. Соңгы 5 елда компания 7 робот моделен, шул исәптән кеше роботын-компаньон моделен булдырды.

Хәзерге вакытка компания 40 илгә 650 роботны җибәргән. Автоном роботлар консультант функцияләрен үтәгән урыннарда эшли: компания продуктлары турындагы сорауларга җавап бирә һәм махсус бизнес-бурычлар башкара.
Рөстәм Миңнеханов Пермьдә "Morion Digital" технопаркында булды